Shaorma de casa 

Ingrediente:
● Pulpe de pui dezosate - 500 g  (sau folositi orice carne preferati - curcan, porc, etc)
● Ulei de masline - 6 linguri 
● Zeama de lamaie - 3 linguri 
● Usturoi granulat(praf) - 0.5 lingurite  (sau 1-2 catei usturoi pisat)
● Boia ardei dulce sau iute - 1 lingurita 
● Curcuma/turmeric - 0.5 lingurite  (optional)
● Coriandru macinat - 0.5 lingurite  (optional)
● Sare - 2 lingurite 
● Amestec arabesc de 7 condimente - 0.5 lingurite  (optional)
● Cartofi - 500 g 
● Lipii - 4 buc  (eu cumpar de obicei lipii integrale, sau graham)
● Castraveti murati/in otet - 4 buc 
● Ceapa - 0.5 buc 
● Rosii - 1 buc 
● Patrunjel tocat - 2 linguri  (si orice alte umpluturi preferati)
● Varza alba - 300 g 
● Maioneza - 200 g 
● Ketchup - 4 linguri 

Mod de preparare:
1. Mai intai recomand sa pregatiti carnea pentru shaorma - dureaza putin pana se gateste si apoi se racoreste.
Deci carnea de pui(sau oricare alta) se poate taia felii subtiri, sau o lasati bucati intregi.
2. O marinati si amestecati cu 3 linguri ulei de masline, zeama de lamaie, 0.5 lingurita usturoi praf, 1 lingurita boia, 0.5 lingurita turmeric, 1 lingurita de sare, 0.5 lingurita coriandru si 0.5 lingurita amestec arabesc de condimente.
3. Acum o puteti rumeni rapid la tigaie sau puneti in cuptor, amestecati periodic pana se gateste bine.
4. Aici alta tura am gatit pulpele dezosate intregi la cuptor, cu aceeasi marinada.
5. Iar dupa ce s-au mai racorit, le taiti felii subtiri.
6. De obicei, pana se racoreste carnea, eu pun repede cartofii la copt intr-o tava mare.
Doar le tai felii mai mari si le asezonez cu ulei de masline, putina sare si eventual turmeric. Apoi le coc 20-30 de minute la 200-220 de grade cu putina ventilatie, ca sa fie mai crocanti.
7. Pana se fac cartofii si carnea, pregatesc restul ingredientelor:
- sosurile - aici maioneza de casa(la borcan), eventual amestecata cu putin iaurt si usturoi, daca va place. Si neaparat ketchup-ul preferat, din comert sau de casa.
8. - si umpluturile: castravetii taiati sferturi lungi, salata de varza(varza tocata cu putin ulei, sare si otet), felii de rosii, ceapa si putin patrunjel tocat.
Aici va puteti desfasura dupa plac, la noi cele de mai sus sunt clasice si nelipsite anume in shaorma.
9. Cand sunt gata cele de mai sus, ne apucam sa asamblam shaorma.
Pentru a tine bine toate ingredientele impreuna eu folosesc folie de aluminiu, este foarte portrivita aici si chiar va recomand metoda.
Deci rupeti 4 bucati de folie, sa fie putin mai lunga decat diametrul lipiilor.
10. Pe fiecare bucata de folie puneti cate o lipie si ungeti cu 1-2 linguri de sos cu maioneza.
11. Distribuiti deasupra aproximativ o mana de carne taiata si cateva felii de cartofi copti.
Observati ca le pun in prima jumatate a lipiei, sa-mi fie pe urma mai usor s-o rulez.
12. Apoi distribui uniform din celelalte umpluturi - putina salata de varza, castraveti murati, felii de rosii, ceapa, patrunjel tocat, etc.
Copiii refuza ceapa, deci adaptez fiecare lipie dupa plac.
13. La final punem ketchup deasupra.
14. Acum rulati cu atentie si cat mai strans lipia, inevitabil va veti murdari putin pe maini - deci tineti un servetel la indemana.
15. Apoi ruloul de lipie il inveliti strans intr-o bucata de folie, prindeti bine si capetele.
16. Astfel preparati 4 rulouri de shaorma(sau mai multe) si de preferat este sa le serviti cat mai repede.
Daca le luati la pachet pentru drum, aveti grija  sa stoarceti bine de zeama salata de varza si castravetii murati - sa nu lase apa prea multa in shaorma.
17. Cand toata lumea e gata de masa, atent rup folia de pe prima jumatate a lipiilor, astfel ca jumatatea de jos sa le tina bine rulate cat le mancati. 
Respectiv se dezvelesc atent pe parcurs ce se mananca.
Asa imi iau "medalia" de cea mai buna mama care face mancare de casa delicioasa si in trend cu lumea de afara. Deci foarte buna shaorma si lipiile preparate dupa aceasta metoda, recomand!
Pofta Buna!